POZNÁMKY K KONSOLIDOVANEJ ÚČTOVNEJ ZÁVIERKE K 31.12.2025
I. Všeobecné údaje
Konsolidovaná účtovná závierka konsolidovaného celku Obce Blatné bola zostavená k 31.12.2025 ako riadna konsolidovaná účtovná závierka v súlade so zákonom č. 431/2002 Z. z. o účtovníctve v znení neskorších predpisov.
Konsolidujúcou účtovnou jednotkou je Obec Blatné so sídlom Šarfická 300, Blatné, IČO 00304671. Štatutárnym orgánom obce je starostka Mgr. Katarína Polakovičová. Zástupcom starostky obce je Magdaléna Dugovičová.
Konsolidovaný celok tvorí obec a jedna rozpočtová organizácia v jej zriaďovateľskej pôsobnosti – Základná škola Blatné, so sídlom Šarfická 301, Blatné, IČO 31810446. Hlavnou činnosťou organizácie je výchovno-vzdelávacia činnosť.
V priebehu účtovného obdobia roku 2025 nedošlo k zmenám v štruktúre konsolidovaného celku. Obec nevlastní podiely v obchodných spoločnostiach.
Konsolidovaný celok je súčasťou súhrnného celku verejnej správy Slovenskej republiky.
Konsolidovaná účtovná závierka bola zostavená za predpokladu nepretržitého pokračovania v činnosti.
II. Informácie o účtovných zásadách a účtovných metódach
Účtovné metódy a účtovné zásady boli počas účtovného obdobia uplatňované konzistentne a v súlade s platnou legislatívou.
Dlhodobý hmotný a nehmotný majetok sa oceňuje obstarávacou cenou vrátane nákladov súvisiacich s obstaraním. Majetok nadobudnutý bezodplatne sa oceňuje reálnou hodnotou alebo cenou, v ktorej bol vedený v účtovníctve predchádzajúceho vlastníka.
Zásoby sa oceňujú obstarávacou cenou, prípadne reálnou hodnotou pri bezodplatnom nadobudnutí. Pohľadávky sa pri ich vzniku oceňujú menovitou hodnotou. Peňažné prostriedky a ceniny sa oceňujú menovitou hodnotou. Záväzky sa pri ich vzniku oceňujú menovitou hodnotou a pri ich prevzatí obstarávacou cenou.
Rezervy predstavujú záväzky s neurčitým časovým vymedzením alebo výškou a oceňujú sa v očakávanej výške záväzku.
Účty časového rozlíšenia aktív a pasív sú vykázané vo výške potrebnej na dodržanie zásady vecnej a časovej súvislosti s účtovným obdobím.
Účtovné odpisy dlhodobého majetku sú stanovené na základe predpokladanej doby používania majetku a sú uplatňované lineárnou metódou odpisovania.
Predpokladaná doba odpisovania a ročné odpisové sadzby:
	Odpisová skupina
	Doba odpisovania
	Metóda odpisovania
	Ročný odpis

	0
	2 roky
	lineárna
	1/2

	1
	4 roky
	lineárna
	1/4

	2
	6 rokov
	lineárna
	1/6

	3
	8 rokov
	lineárna
	1/8

	4
	12 rokov
	lineárna
	1/12

	5
	20 rokov
	lineárna
	1/20

	6
	40 rokov
	lineárna
	1/40


III. Informácie o metódach a postupoch konsolidácie
Konsolidovaná účtovná závierka bola zostavená v súlade s Opatrením Ministerstva financií SR č. MF/27526/2008-31 v znení neskorších predpisov.
Konsolidovaný celok pozostáva z Obce Blatné a jej rozpočtovej organizácie Základná škola Blatné. Na konsolidáciu bola použitá metóda úplnej konsolidácie.
V rámci konsolidácie boli eliminované vzájomné pohľadávky a záväzky, vzájomné náklady a výnosy a bola vykonaná konsolidácia kapitálu.
Medzi účtovnými jednotkami konsolidovaného celku sa v roku 2025 neuskutočnili žiadne významné transakcie s dlhodobým majetkom.
IV. Informácie o aktívach a pasívach
Popis údajov vyplnených v prehľade pohybov dlhodobého nehmotného a dlhodobého hmotného majetku:
· BPÚO sa chápe k 31.12.2024,
· BÚO sa vykazuje k 31.12.2025,
· prírastok predstavuje prvotné vykázanie obstarania dlhodobého majetku a zvýšenie aktív,
· úbytok predstavuje vyradenie alebo zníženie hodnoty majetku,
· presun predstavuje zmenu hodnoty niektorej položky bez zmeny celkovej hodnoty aktív.
Prehľad o pohybe dlhodobého majetku sa nachádza v priložených tabuľkách.
V. Udalosti po dni, ku ktorému sa zostavuje účtovná závierka
Po 31.12.2025 do dňa zostavenia konsolidovanej účtovnej závierky nenastali žiadne významné udalosti, ktoré by mali vplyv na verné zobrazenie skutočností vykázaných v účtovnej závierke alebo by si vyžadovali jej úpravu alebo zverejnenie.


